Тема: «Эт нисек үҙенә хужа тапҡан?

(дәрес-театр).

Маҡсат: башҡорт халыҡ әкиәте менән таныштырыу; әкиәт­те тыңларға, схема ярҙамында һөйләмдәр төҙөргә өйрәтеү; диалогик телмәр үҫтереү, халыҡ ижадына ҡыҙыҡһыныу уятыу; йәмғиәт урынында үҙеңде тотоу ҡағиҙәләрен иҫкә төшөрөү.

Һүҙлек эше: арыҫлан, һунарсы.

Типик грамматик конструкциялар: Эт урманда йөрөй. Бүре эткэ осрай. Айыу бер кемдән дә ҡурҡмай. Арыҫландан айыу ҡурҡып ҡаса.

Йыһазландырыу: театр өсөн битлектәр, һөйләмдәр схема­һы, барабан.

Дәрес барышы

* Балалар, беҙ бөгөн һеҙҙең менән театрға барабыҙ. Театр­ҙа «Эт нисек үҙенә хужа тапҡан?» әкиәте менән танышасаҡ­быҙ һәм үҙебеҙ уйнап ҡарайбыҙ. Театрҙа беҙ үҙебеҙҙе нисек тоторға тейешбеҙ?
* Тыныс, шауларға ярамай. Театрҙа ҡысҡырып һөйләш­мәйҙәр һ. б.
* Афарин, балалар! Ә хәҙер, әйҙәгеҙ, театрға барайыҡ. (Балалар менән театр мөйөшөнә килеү. Театр мөйөшөндә уларҙы Мәскәй әбей ҡаршы ала.)
* Һеҙ кемдәр ул? Нимәгә килдегеҙ? Бында бер нәмә лә, бер кем дә юҡ.
* Беҙ әкиәт менән танышырға килдек.
* Әйттем бит инде, бында бер кем дә, бер нәмә лә юҡ!
* Нисек инде юҡ?
* Мин уларҙың барыһын да юҡ иттем.
* Ә бәлки, һин асыу тотаһыңдыр? Беҙ һиңә ярҙам итә алырбыҙ.
* Әгәр ҙә минең өс үтенесемде үтәһәгеҙ, бәлки, минең күңелем дә күтәрелеп китеп, барыһын да кире ҡайтарып бирермен.
* Әйҙә, улай булғас, әйт үтенесеңде, беҙ балалар менән уларҙы үтәргә әҙербеҙ. Улайһа, бында бер әкиәт яҙылған, мин шул әкиәттең йөкмәткеһен белгем килә. Әллә миңә шуның йөкмәткеһен уҡып ишеттерәһегеҙме?
* Була ул. Әйҙәгеҙ, балалар, һеҙ ҙә иғтибар менән тыңлап ултырығыҙ һәм был әкиәттә кемдәр ҡатнаша, ни эшләгәнен иҫегеҙҙә ҡалдырығыҙ. (Әкиәт уҡыу, «Йәйғор» китабы.)
* Был әкиәттә ниндәй геройҙар осрай?
* Әкиәттә эт, бүре, айыу, арыҫлан, һунарсы осрай.
* Әһә, белдем, рәхмәт, балалар, апайығыҙға ла рәхмәт. Беренсе үтенесем үтәлде. Икенсеһе, икенсеһе ни, бына бында әллә ниндәй һүрәттәр төшөрөлгән, схемалар ята? Ошо схема­лар ярҙамында миңә һөйләмдәр төҙөгөҙ.
* Була ул. Әйҙәгеҙ, балалар, иғтибар менән ҡарайыҡ һәм һөйләмдәр төҙөйөк.

|  |  |  |
| --- | --- | --- |
|  |  |  |

Эт урманда йөрөй.

|  |  |  |
| --- | --- | --- |
|  |  |  |

Бүре эткә осрай.

|  |  |  |  |
| --- | --- | --- | --- |
|  |  |  |  |

 Айыу бер кемдән дә ҡурҡмай.

|  |  |  |  |
| --- | --- | --- | --- |
|  |  |  |  |

 Арыҫландан айыу ҡурҡып ҡаса.

|  |  |  |  |  |  |
| --- | --- | --- | --- | --- | --- |
|  |  |  |  |  |  |

 Һунарсы эт, бүре, айыу, арыҫландан ҡурҡмай.

* Әйҙәгеҙ, эт, бүре, айыу, арыҫлан, һунарсы һүҙҙәрен ижектәргә бүлегеҙ (сәпәкәй итеп, һүҙҙәрҙе ижектәргә бүлеү һәм нисә ижектән тороуҙарын әйтеү).
* Мин һеҙгә ҡарап ултырҙым да, һеҙҙең аҡыллы булы- уығыҙ миңә бик оҡшаны һәм күңелем күтәрелеп китте. Мин һеҙгә битлектәрҙе бирәм инде. Әйҙәгеҙ, кейегеҙ, ҡыуанығыҙ, уйнағыҙ.

Кемгә ниндәй битлек эләгә, шуға ҡарап ролдәр бүленә.